gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4698, del 24-02-2004 (2004/1636)

Expedient número SU-32-2002. Subministrament d'elèctrodes d'un sol ús per al Consorci Hospital General Universitari de València.
--------------------------------------------------------------------------------------------------------------------------------

### Dades del document

Número de DOGV
:   4698

Data del DOGV
:   24-02-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/1636


Data del document
:   17-02-2004

Organisme emissor
:   Consorci Hospital General Universitari de València

Tipus de document
:   Anunci

Anàlisi jurídica

 Descriptors 

:   * València
    * contracte de subministraments
    * material mèdic-quirúrgic
    * adjudicació de contracte administratiu
    * licitació

Expedient número SU-32-2002. Subministrament d'elèctrodes d'un sol ús per al Consorci Hospital General Universitari de València. [2004/X1636]
  
1. Entitat adjudicadora
  
a) Organisme: Consorci Hospital General Universitari de València
  
b) Dependència que tramita l'expedient: Servici Econòmic Financer
  
c) Número d'expedient: SU-32-02
  
2. Objecte del contracte
  
a) Tipus de contracte: subministrament
  
b) Descripció de l'objecte: elèctrodes d'un sol ús.
  
c) Lot: 6 lots
  
d) Butlletí o diari oficial i data de publicació de l'anunci de licitació: DOGV núm. 4.348 de 2 d'octubre de 2002.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs
  
4. Pressupost base de licitació o cànon d'explotació
  
Import total: 65.850,00 (euros).
  
5. Adjudicació
  
a) Data:7 de març de 2003
  
b) Contractista: Lot 1: 3M España SL; lots 2 i 6: Medicotest España SL; lots 3 i 4: Tyco Healcare Spain SL; lot 5: Cardiva Fariñas SA.
  
c) Nacionalitat: espanyola
  
d) Import d'adjudicació: lot 1: 3.960.euros; lot 2: 15.300.euros; lot 3: 1.260 euros; lot 4: 270.euros; Lot 5: 23.210 euros; lot 6: 13.860 euros.
Diari Oficial de la Generalitat Valenciana


Sumari del DOGV 4667, del 12-01-2004 (2003/13941)

Informació pública del compte de liquidació definitiva de la reparcel·lació de la UE 3 del Pla General d'Ordenació Urbana d'Almàssera.
--------------------------------------------------------------------------------------------------------------------------------------

### Dades del document

Número de DOGV
:   4667

Data del DOGV
:   12-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/13022


Organisme emissor
:   Ajuntament d'Almàssera

Tipus de document
:   Anunci

Informació pública del compte de liquidació definitiva de la reparcel·lació de la UE 3 del Pla General d'Ordenació Urbana d'Almàssera. [2003/M13456]
  
Aprovat definitivament pel Ple de la corporació, en sessió de data 30 d'octubre de 2003, el compte de liquidació definitiva de la reparcel·lació de la UE 3 del Pla General d'Ordenació Urbana d'Almàssera, el resultat del qual és el següent:
  
Se sotmet a informació pública, segons el que disposa l'article 69 de la Llei 6/1994, Reguladora de l'Activitat Urbanística, en relació amb l'article 129 del Reglament de Gestió Urbanística, de 25 d'agost de 1978, i s'avisa que, contra l'acte esmentat, que posa fi a la via administrativa, i davant del Ple, es pot interposar, en el termini d'un mes i amb caràcter potestatiu, el recurs de reposició previ al contenciós administratiu, o este directament, davant la sala del Tribunal Superior de Justícia de la Comunitat Valenciana, en el termini de dos mesos, comptats ambdós terminis a partir del dia següent al de la publicació d'este edicte en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 4788, del 02-07-2004 (2004/6790)

Concurs número 259/2004. Instal·lació de la il·luminació nadalenca als carrers d'Alzira, per a Nadal 2004 i Reis 2005.
----------------------------------------------------------------------------------------------------------------------

### Dades del document

Número de DOGV
:   4788

Data del DOGV
:   02-07-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/6790


Data del document
:   18-06-2004

Organisme emissor
:   Ajuntament d'Alzira

Tipus de document
:   Concurs

Descriptors 

:   * Alzira
    * licitació
    * enllumenat
    * contracte de serveis
    * indústria elèctrica

Concurs número 259/2004. Instal·lació de la il·luminació nadalenca als carrers d'Alzira, per a Nadal 2004 i Reis 2005. [2004/E6790]
  
La Junta de Govern Local, en la sessió de 16 de juny de 2004, ha aprovat els plecs de condicions administratives i tècniques que han de regir la contractació, per mitjà de concurs, de la realització del servici de la instal·lació de la il·luminació nadalenca als carrers d'Alzira per a Nadal 2004 i Reis 2005. S'exposa al públic, simultàniament, el plec de condicions per a la seua aprovació i la convocatòria del procediment per a la seua adjudicació, d'acord amb les següents condicions:
  
Entitat adjudicadora: Ajuntament d'Alzira. Serveis Públics. Expedient número 259/2004.
  
Objecte del contracte: realització del servici de la instal·lació de la il·luminació nadalenca als carrers de la ciutat d'Alzira, per a Nadal 2004 i Reis 2005.
  
Forma d'adjudicació: concurs.
  
Tramitació: ordinària.
  
Tipus: cinquanta mil (50.000) euros, IVA inclòs, a la baixa.
  
Classificació del contractista: l'empresa contractista haurà de presentar la qualificació empresarial, segons el punt 2 del plec de condicions tècniques.
  
Presentació ofertes: a l'Ajuntament, de 09.00 a 14.00 hores, durant 15 dies naturals següents al de la publicació de l'anunci en el Butlletí Oficial de la Província de València, llevat que siga dissabte o festiu; en este cas finalitzarà el següent dia hàbil. També es podran presentar per correu.
  
Obertura de les ofertes: a les 09.00 hores del tercer dia hàbil següent al que finalitze el termini de presentació, llevat que siga dissabte; en este cas serà el següent dia hàbil.
  
Despeses: a compte i càrrec de l'adjudicatari totes les despeses de l'expedient, inclòs el present anunci.
  
Alzira, 18 de juny de 2004.- L'alcaldessa, per delegació: Gisela Blasco Perepérez.
  
Ajuntament d'Alzira
Diari Oficial de la Generalitat Valenciana


Sumari del DOGV 4708, del 09-03-2004 (2004/1827)

Informació pública de l'extracte de la convocatòria per a la provisió de dos places d'oficials de policia local de l'Ajuntament de Guardamar del Segura.
--------------------------------------------------------------------------------------------------------------------------------------------------------

### Dades del document

Número de DOGV
:   4708

Data del DOGV
:   09-03-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/1827


Data del document
:   18-02-2004

Organisme emissor
:   Ajuntament de Guardamar del Segura

Tipus de document
:   Convocatòria

Descriptors 

:   * Guardamar del Segura
    * concurs administratiu
    * administració local
    * policia

Informació pública de l'extracte de la convocatòria per a la provisió de dos places d'oficials de policia local de l'Ajuntament de Guardamar del Segura. [2004/M1827]
  
En el Butlletí Oficial de la Província d'Alacant número 37, de data 14 de febrer de 2004, apareix publicada la convocatòria i bases específiques per a proveir, en propietat, dos places d'oficial de la policia local, vacants en la plantilla de funcionaris d'este Ajuntament i incloses en l'oferta d'ocupació pública de 2003, enquadrades en el grup C, per procediment de concurs oposició.
  
El termini de presentació d'instàncies serà de 20 dies naturals, comptats a partir del següent al de la publicació de l'extracte de la convocatòria en el Boletín Oficial del Estado.
  
El que es fa públic en el Diari Oficial de la Generalitat Valenciana, per a general coneixement dels interessats.
Diari Oficial de la Generalitat Valenciana


Sumari del DOGV 4666, del 09-01-2004 (2003/13365)

Informació pública de l'alternativa tècnica del Programa per al desenvolupament de l'actuació integrada de la Unitat d'Execució UEC-11 A, del Pla General d'Ordenació Urbana de Sueca.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   4666

Data del DOGV
:   09-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/13580


Organisme emissor
:   Ajuntament de Sueca

Tipus de document
:   Anunci

Informació pública de l'alternativa tècnica del Programa per al desenvolupament de l'actuació integrada de la Unitat d'Execució UEC-11 A, del Pla General d'Ordenació Urbana de Sueca. [2003/13183]
  
Per resolució de l'Alcaldia d'11 de desembre de 2003, es resol:
  
Sotmetre a informació pública, d'acord amb l'article 46 de la Llei 6/1994 de 15 de novembre, per termini de 20 dies, comptats des de la publicació d'este edicte en el Diari Oficial de la Generalitat Valenciana, la proposta del programa per al desenvolupament de l'actuació integrada de la UEC 11A del PGOU, presentada per la mercantil RIBALGE, SL, que consta d'alternativa tècnica, projecte d'urbanització i els estatuts i acords socials de l'AIU, c/ Ciutat de Pamplona i adjacents.
  
Este període quedarà prorrogat per 20 dies addicionals si durant els 10 primers dies de sotmetiment a informació pública un tercer es compromet a presentar alternativa tècnica substancialment diferent de la inicial i es prestara caució en la quantia que es determine.
  
L'expedient podrà ser examinat en el departament d'Urbanisme de l'ajuntament.
  
Durant la informació pública podran presentar-se tant al·legacions com alternatives tècniques.
  
Durant els cinc dies següents al venciment del termini anterior, els interessats podran presentar les proposicions jurídiques i econòmiques que consideren convenient en el Registre General d'este ajuntament, en plica tancada i amb la documentació que s'assenyala en els apartats c) i d) de l'article 32 de la Llei 6/1994, de 15 de novembre. S'entregarà una còpia de la instància que acompanye l'esmentada documentació i haurà de ser entregada en el departament d'Urbanisme en el moment de la seua presentació.
Diari Oficial de la Generalitat Valenciana


Sumari del DOGV 4912, del 28-12-2004 (2004/13606)

Informació publica del projecte d'urbanització del sector Zona Ovo.
-------------------------------------------------------------------

### Dades del document

Número de DOGV
:   4912

Data del DOGV
:   28-12-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/13024


Organisme emissor
:   Ajuntament d'Ador

Tipus de document
:   Anunci

Informació publica del projecte d'urbanització del sector Zona Ovo. [2004/M13386]
  
Per decret de l'Alcaldia, i de conformitat amb el que disposa l'article 34, en relació amb l'article 53 de la Llei 6/1994, de la Generalitat Valenciana, s'ha acordat sotmetre a exposició pública, durant el termini de 20 dies, el projecte d'urbanització del sector Zona Ovo, presentat per Inmobiliaria Zaragozá e Hijos, SL i redactat per J. A. Berzosa, SL, mitjançant la seua publicació en el Diari Oficial de la Generalitat Valenciana i al tauler d'anuncis municipal. Durant este termini podrà examinar-se el projecte a l'oficina tècnica municipal i podran presentar-se les al·legacions i els suggeriments que s'estimen oportuns.
Diari Oficial de la Generalitat Valenciana


Sumari del DOGV 4830, del 30-08-2004 (2004/8831)

Edicte de notificació d'expedients sancionadors a Grumix CB i altres.
---------------------------------------------------------------------

### Dades del document

Número de DOGV
:   4830

Data del DOGV
:   30-08-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/8831


Organisme emissor
:   Conselleria d'Infraestructures i Transport

Tipus de document
:   Anunci

Edicte de notificació d'expedients sancionadors a Grumix CB i altres. [2004/8831]
  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, de 27 de novembre de 1992), la nova redacció dels quals va ser aprovada per la Llei 4/1999, de 13 de gener, de modificació de la Llei 30/92 (BOE núm. 12, de 14 de gener de 1999), es fa pública la notificació de l'acord d'iniciació dels expedients sancionadors que s'indiquen (DI 69/2004), instruïts pel Servici Territorial de Transports a les persones o entitats denunciades que a continuació es mencionen, ja que s'ha intentat la notificació en l'últim domicili conegut i esta no s'ha pogut practicar.
  
Els expedients corresponents es troben en el Servici Territorial de Transports, davant el qual els assistix el dret d'al·legar per escrit el que en la seua defensa estimen convenient, amb l'aportació de les proves que consideren oportunes, en el termini de quinze dies hàbils comptadors des de l'endemà de la publicació d'este en el Diari Oficial de la Generalitat Valenciana.
  
Transcorregut este termini sense que s'haja fet ús del dret per a formular al·legacions i/o aportar proves, es dictaran les resolucions oportunes.
  
València, 30 de juliol de 2004.- La cap del Servici Territorial de Transports de València: Salomé Mut Oltra.
Diari Oficial de la Generalitat Valenciana


Sumari del DOGV 4754, del 17-05-2004 (2004/4961)

CORRECCIÓ d'errades de la Resolució de 8 d'abril 2004, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació per a la selecció i provisió de places de facultatiu especialista d'àrea de medicina intensiva en les institucions sanitàries dependents de la Conselleria de Sanitat (DOGV número 4.743, de 30.04.2004).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4754

Data del DOGV
:   17-05-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/4961


Data del document
:   13-05-2004

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

 Descriptors 

:   * metge
    * concurs administratiu
    * administració regional

CORRECCIÓ d'errades de la Resolució de 8 d'abril 2004, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació per a la selecció i provisió de places de facultatiu especialista d'àrea de medicina intensiva en les institucions sanitàries dependents de la Conselleria de Sanitat (DOGV número 4.743, de 30.04.2004). [2004/4961]
  
S'ha advertit una errada en l'annex de places publicat en la Resolució de 8 d'abril 2004, de la Direcció General de Recursos Humans, per la qual s'inicia la fase de provisió del procés extraordinari de consolidació d'ocupació per a la selecció i provisió de places de facultatiu especialista d'àrea de Medicina Intensiva en les institucions sanitàries dependents de la Conselleria de Sanitat (DOGV número 4.743, de 30.04.2004). Es corregix oferint-ne una altra en l'Hospital Clínic de Sant Joan d'Alacant.
  
Per tant, es publica l'annex de places correcte. S'inicia de nou el termini de quinze dies hàbils, comptadors des de l'endemà de la publicació d'esta correcció d'errades en el Diari Oficial de la Generalitat Valenciana, per a la presentació de les sol·licituds.
  
València, 13 de maig de 2004.- El director general de Recursos Humans: José Cano Pascual.
  
ANNEX IV
  
Places de FEA de medicina intensiva
  
Codi del
  
centre
  
de gestió Centre de treball Localitat Places
  
0563 Hospital Clínic Universitari de València València 1
  
0554 Hospital de Requena Requena 2
  
0553 Hospital Doctor Peset València 1
  
0558 Hospital Lluís Alcanyís de Xàtiva Xàtiva 1
  
0501 Hospital Mare de Déu dels Lliris Alcoi 1
  
 Centre d'Especialitats d'Alcoi Alcoi 1
  
0517 Hospital de la Vila Joiosa la Vila Joiosa 1
  
0512 Hospital Clínic de Sant Joan d'Alacant Sant Joan d'Alacant 2
  
0515 Hospital General d'Elda Elda 2
Diari Oficial de la Generalitat Valenciana


Sumari del DOGV 4905, del 17-12-2004 (2004/12727)

Informació pública de l'inici del procediment d'extinció de la Fundació Social Calpe-Ifach.
-------------------------------------------------------------------------------------------

### Dades del document

Número de DOGV
:   4905

Data del DOGV
:   17-12-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/12899


Organisme emissor
:   Conselleria de Justícia i Administracions Públiques

Tipus de document
:   Anunci

Informació pública de l'inici del procediment d'extinció de la Fundació Social Calpe-Ifach. [2004/M12456]
  
Apreciant-se per esta Secretaria Autonòmica de Justícia i Interior raons d'interés públic en el general coneixement de l'inici del procediment d'extinció de la Fundació que s'indica, es procedix a la publicació d'anunci d'este en el Diari Oficial de la Generalitat Valenciana, de conformitat amb l'article 60.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Cosa que es fa pública per a general coneixement, i perquè les possibles persones interessades puguen formular totes aquelles al·legacions o reclamacions que consideren oportunes davant de la Secretaria Autonòmica de Justícia i Interior, de la Conselleria de Justícia i Administracions Públiques, Servici d'Entitats Jurídiques, carrer de l'Historiador Chabás, número 2, de València, i s'establix un termini de 10 dies a este efecte, comptadors des del dia següent al de la publicació del present anunci en el Diari Oficial de la Generalitat Valenciana.
  
- Fundació Social Calpe-Ifach.
  
- Últim domicili conegut: carrer del Dofí, número 6-b, Edifici Damara IV, Calp (Alacant). CP 03481.
  
- Extracte del contingut: inici del procediment d'extinció de la Fundació Social Calpe- Ifach.
Diari Oficial de la Generalitat Valenciana


Sumari del DOGV 4770, del 08-06-2004 (2004/5929)

RESOLUCIÓ d'1 de juny de 2004, de la Direcció General de Recursos Humans, per la qual se cita les persones interessades en el procediment abreujat núm. 145/04.
---------------------------------------------------------------------------------------------------------------------------------------------------------------

### Dades del document

Número de DOGV
:   4770

Data del DOGV
:   08-06-2004

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2004/5929


Organisme emissor
:   Conselleria de Sanitat

Tipus de document
:   Resolució

RESOLUCIÓ d'1 de juny de 2004, de la Direcció General de Recursos Humans, per la qual se cita les persones interessades en el procediment abreujat núm. 145/04. [2004/5929]
  
El Jutjat Contenciós Administratiu número 7 de València ha reclamat a esta unitat administrativa l'expedient referent al procediment que es descriu a continuació:
  
Recurrent: Florinda Pérez Juli.
  
Persones interessades: les participants en el procés extraordinari de consolidació d'ocupació per a la selecció i provisió de places de metges de família d'equips d'Atenció Primària de la Conselleria de Sanitat, convocatòria publicada en el DOGV núm. 4.219, de 2 d'abril de 2002.
  
Assumpte: recurs contenciós administratiu (procediment abreujat) interposat contra la Resolució de 6 d'octubre de 2003, que publicava els participants que havien superat la fase d'oposició corresponent al procés extraordinari de consolidació d'ocupació per a la selecció i provisió de places de metges de família d'equips d'Atenció Primària dependents de la Conselleria de Sanitat.
  
Referència del tribunal: procediment abreujat núm. 145/04.
  
Segons que disposa l'article 49 de la Llei 29/1998, de 13 de juliol, reguladora de la Jurisdicció Contenciosa Administrativa, se cita les persones interessades en el procediment descrit a fi que puguen comparéixer en les actuacions en el termini de nou dies i personar-se en la via jurisdiccional. No obstant això, es fa constar que la Generalitat Valenciana, representada pels lletrats del Gabinet Jurídic de la Presidència, compareix en este recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 4811, del 03-08-2004 (2004/7497)

Juí ordinari número 452/2003. Cèdula de notificació.
----------------------------------------------------

### Dades del document

Número de DOGV
:   4811

Data del DOGV
:   03-08-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/7497


Organisme emissor
:   Jutjat de Primera Instància de Segorbe

Tipus de document
:   Anunci

Juí ordinari número 452/2003. Cèdula de notificació. [2004/Q7497]
  
María Fe Blanes Soliva, secretària del Jutjat de Primera Instància de Segorbe i partit, faig saber:
  
Que en este jutjat se seguix juí ordinari número 452/2003, instat per José Felipe Suay Navarrete contra José Luis Gómez Gómez en reclamació de quantitat, en el qual s'ha dictat la sentència la part dispositiva de la qual diu així:
  
«Que amb l'estimació de la demanda interposada pel procurador dels tribunals, Vicente Pérez Bonet, en nom i representació de José F. Suay Navarrete, i dirigida contra José Luis Gómez Gómez, condemne la part demandada a pagar a l'actora la quantitat de 7.178 euros, més interessos legals, i impose expressament les costes causades en la present instància a la part demandada.
  
Notifiqueu esta sentència a les parts en forma, i feu constar que contra esta s'hi pot interposar un recurs d'apel·lació en el termini de cinc dies davant la Secretaria d'este jutjat».
  
I perquè valga de notificació al demandat, José Luis Gómez Gómez, en parador desconegut, expedisc el present edicte.